Държавен вестник, бр. 11, 2015 г., стр. 19

БРОЙ  11	
Д Ъ Р Ж А В Е Н  В Е С Т Н И К 	
СТР.  19  
2. Управителният съвет назначава дирек-
тора за срок пет години. Процедурата 
на избор се определя в правилника за 
дейността.
3. Директорът се отчита пред Управителния 
съвет по отношение на изпълнението на 
своите задачи. Той получава инструкции 
единствено от Управителния съвет.
4. Директорът:
а) осигурява надлежното, редовно и 
ефективно функциониране на CEF;
б) действа от името на CEF, включително 
подписва Споразумението за седалището, 
други международни споразумения и 
договори, необходими за функционира-
нето на CEF;
в) докладва на Управителния съвет;
г) представя на Управителния съвет 
проект на годишна работна програма, 
предложение за бюджет и отчет за тях-
ното изпълнение;
д) докладва на Управителния съвет по 
каквито и да било други въпроси относ-
но функционирането на CEF съгласно 
исканията на същия.
5. Правилникът за заетост съдържа прин-
ципите и процедурите за подбор на 
персонал, неговото наемане на работа и 
длъжностни характеристики за постигане 
на ефективно функциониране на Секре-
тариата за целите на това Споразумение.
ПРИВИЛЕГИИ И ИМУНИТЕТИ
Член 12
Съдебен имунитет
1. CEF и неговото имущество, независимо 
къде се намира и от кого се държи, се 
ползват с имунитет срещу каквито и да 
било форми на съдебно производство ос-
вен до степента, до която Управителният 
съвет със свое решение, взето за всеки 
отделен случай, е разрешил отнемане 
на този имунитет.
2. Без да се засяга предходният параграф, 
CEF няма право на имунитет по отно-
шение на:
а) граждански иск въз основа на дого-
ворно задължение на CEF;
б) насрещен иск, пряко свързан със съ-
дебно производство, започнато от CEF;
в) граждански иск, свързан с парично 
обезщетение за причиняване на смърт 
или телесна повреда, или вреди или загуба 
на материално имущество, причинени от 
действие или бездействие, за които CEF 
би могъл да носи отговорност.
3. Такова отнемане на имунитет не об-
хваща принудително изпълнение, за 
което е необходимо отделно отнемане 
на имунитет.
Член 13
Неприкосновеност
1. Помещенията на CEF са неприкосновени.
2. Имуществото на CEF, независимо къде 
се намира и от кого се държи, има иму-
нитет срещу претърсване, реквизиция, 
конфискация, експроприация и каквато 
и да било друга форма на намеса чрез 
изпълнително, административно, съдеб-
но или законодателно действие.
3. Архивите на CEF и по-общо всички 
документи, които CEF притежава или 
съхранява, са неприкосновени незави-
симо къде се намират или от кого се 
съхраняват.
Член 14
Улеснения и имунитети във връзка с кому-
никации и публикации
1. За всички официални цели CEF кому-
никира свободно и без да е необходимо 
специално разрешение и членовете му 
защитават правото на CEF да прави това.
2. За официалните си съобщения CEF 
има право на третиране не по-малко 
благоприятно от това, предоставяно от 
неговите членове на дипломатическите 
мисии на която и да било държава.
3. Всички официални съобщения до CEF 
и всички официални съобщения, отпра-
вяни от него, предавани чрез каквито и 
да било средства или под каквато и да 
било форма, са неприкосновени.
Член 15
Освобождаване
1. В рамките на своята официална дейност 
CEF и неговото имущество са освобо-
дени от:
а) мита върху вноса и износа на стоки 
за официална употреба, при условие че 
внесените стоки не се продават или по 
друг начин прехвърлят на територията на 
съответната държава, член на CEF, освен 
при условия, одобрени от тази държава;
б) мита върху вноса и износа на публи-
кации за официални цели;
в) косвено данъчно облагане върху дос-
тавката на стоки и услуги за официална 
употреба при същите условия като тези, 
прилагани за дипломатическите мисии на 
територията на съответния член на CEF.
2. Освобождаването, предвидено в пара-
граф 1, буква „в“ от този член, може 
да бъде предоставяно чрез пряко осво-
бождаване или чрез възстановяване на 
платения данък съгласно същите про-
цедури, прилагани за дипломатическите 
мисии на територията на съответния 
член на CEF.